Informare drepturi și obligații persoana cu handicap

(*conform prevederilor Legii 448/2006 -republicată, cu modificările si completările ulterioare)*

**ADULTUL CU HANDICAP MEDIU**

* **prestaţii sociale\*** – buget lunar complementar în cuantum de 80 lei (12% din indicatorul social de referinţă);

*\*persoanele cu handicap private de libertate sau instituționalizate în centre de stat nu beneficiază de prestații sociale*

* **facilități** (se acordă de la DGASPC sector 3 cu data de 1 ale lunii următoare depunerii solicitării scrise pe cale electronică sau la sediul instituției):
* **card legitimație de parcare** - valabil în locurile special amenajate, nu pentru parcările de reședință;
* **legitimație pentru dizabilitate** - valabilă si recunoscută pe întreg teritoriul României;
* **card european de dizabilitate** - dă dreptul persoanelor cu dizabilități la acces gratuit la evenimente culturale, sportive si de petrecere a timpului liber, detalii pe [www.dizab.eurocard.gov.ro](http://www.dizab.eurocard.gov.ro) ;
* **scutire de la plata tarifului de utilizare a reţelei de drumuri naţionale**, pentru autoturismele aflate în proprietatea persoanelor cu handicap - **rovinieta** se eliberează cu valabilitate anuală - scutirea se aplica pentru un singur autoturism deținut;
* **asistenţă medicală gratuită, inclusiv medicamente gratuite**, atât pentru tratamentul ambulatoriu, cât şi pe timpul spitalizării, în cadrul sistemului de asigurări sociale de sănătate, în condiţiile stabilite prin contractul-cadru-medicul de familie/medicul specialist;
* **dispozitive medicale gratuite** în ambulatoriu, conform listei şi în condiţiile prevăzute în contractul-cadru - Casa de Asigurări de Sănătate a Municipiului Bucureşti;
* **gratuitate pentru obţinerea documentelor medicale şi pentru evaluările medicale şi psihologice** solicitate în vederea întocmirii dosarului de evaluare complexă pentru persoanele care solicită încadrarea în grad de handicap;
* **un bilet gratuit de tratament balnear**, **în cursul unui an**, pe baza programului individual de reabilitare şi integrare socială şi a recomandării medicului de familie sau a medicului specialist - detalii la Casa Locală de Pensii;
* **reducere cu 50% a taxelor pentru cazare și masă** la cantinele și căminele studențești (valabil pentru studenții cu handicap, pe bază de cerere);

**Obligaţii: să aducă la cunoştinţa Direcţiilor Generale de Asistenţă Socială şi Protecţia Copilului, în termen de 48 ore de la luarea la cunoştinţă, orice modificare** cu privire la gradul de handicap, domiciliu sau reşedinţă, stare materială şi alte situaţii **de natură să modifice acordarea drepturilor**.

*Alte informații suplimentare precum si tipizatele corespunzatoare le puteti accesa pe site-ul <https://dgaspc3.ro/servicii-dgaspc/ajutoare-sociale/copii-si-persoane-adulte-cu-handicap/> sau la adresa de email [facilitatihandicap@dgaspc3.ro](mailto:facilitatihandicap@dgaspc3.ro)*